สงครามประกาศอิสรภาพกรีซ
สงครามประกาศอิสรภาพกรีซ หรือที่รู้จักกันดีว่า การปฏิวัติกรีซ ค.ศ. 1821 หรือการปฏิวัติกรีซ (, "อิลลินิกี ปานาสตาซี"; ชาวกรีกในศตวรรษที่ 19 เรียกว่า Αγώνας, "Agonas", "การดิ้นรน"; "Yunan İsyanı", "การก่อจลาจลโดยชาวกรีก"; 21 กุมภาพันธ์ ค.ศ. 1821 – 12 กันยายน ค.ศ. 1829) เป็นสงครามประกาศอิสรภาพ ที่ประสบผลความสำเร็จโดยนักปฏิวัติชาวกรีกในการต่อต้านจักรวรรดิออตโตมัน ในระหว่าง ค.ศ. 1821 ถึง ค.ศ. 1830 ต่อมากรีซได้รับความสนับสนุนจากสหราชอาณาจักร, ฝรั่งเศส และรัสเซีย ในขณะที่ออตโตมันได้รับความช่วยเหลือจากเมืองขึ้นในแอฟริกาเหนือ โดยเฉพาะอย่างยิ่ง เอยาเลต์แห่งอียิปต์ เป็นสงครามที่นำไปสู่การก่อตัวของกรีซสมัยใหม่ ชาวกรีกทั่วโลกเฉลิมฉลองการปฏิวัติ ถือเป็นวันเอกราชของกรีซในวันที่ 25 มีนาคม ของทุกปี